kardosdrur/scandi-wiki huggingface dataset:
Lázaro Cárdenas del Río

Lázaro Cárdenas (del Rio) (21. maj 1895 – 19. oktober 1970) var præsident i Mexico 1934-1940 og regnes for landets mest reformorienterede statsoverhoved efter Revolutionen.

Cárdenas var født i en middelklasse-mestitsfamilie i provinsen Michoacán. Som ung havde han forskelligt arbejde, sluttede sig til revolutionshæren og deltog bl.a. i felttogene mod Villa og Zapata. Efter borgerkrigen avancerede han hurtigt inden for revolutionsbevægelsen, stod general Calles nær og blev 1928 guvernør i sin fødeprovins, hvor han udmærkede sig ved hæderlighed og reformer. I 1934 udnævnte Calles ham overraskende til præsident, formentlig for at kunne dække sig bag hans popularitet. Man mente, at Cárdenas kun ville forblive en stråmand for Calles, men snart lancerede han sine egne reformkrav og begyndte en strid med sin bagmand om magten i PRI. 1936 fik Cárdenas overtaget, sendte Calles i eksil og blev landets egentlige leder.

Cárdenas' regering blev den mest dynamiske reformperiode efter selve revolutionen, og i vidt omfang var det hans styre der dannede grundlaget for Reolutionspartiets position helt frem til dets fald. Specielt gennemførtes en omfattende uddeling af jord til bønderne som løste de mest truende sociale problemer. Desuden førtes en kampagne for bedre undervisning samt sociallovgivning som helhed. Han søgte også at give præsidentposten et civilt præg og indrettede sig mere beskedent end tidligere statsoverhoveder. Revolutionspartiet reorganiseredes, men tillod dog ikke virkelig opposition. Mexico blev holdt åbent for flygtninge, specielt under og efter den Spanske Borgerkrig. 

Sin måske største sejr vandt Cárdenas, da han 1938 nationaliserede landets olieindustri og derved ramte både USA og England. Dette vakte vrede i udlandet, men han red stormen af, bl.a. under indtryk af 2. verdenskrigs udbrud, og indgrebet skaffede ham stor opbakning hjemme. Også el-industrien nationaliseredes.

Efter sin afgang som præsident spillede Cárdenas stadig en vis rolle i mexicansk politik. 1941-45 var han forsvarsminister som en slags garant for landets antifascistiske kurs. Både 1952 og 1958 gennemtrumfede han valget af mere reformvenlige præsidenter, men skuffedes af resultaterne. Med tiden blev han stadig mere utilfreds med revolutionspartiet, som han fandt svigtede den sociale linje, og han kom i modvind da han i 1960'erne udtrykte sin støtte til Fidel Castro af Cuba.

Hans søn, Cuauhtémoc Cárdenas har spillet en vigtig rolle som oppositionspolitiker i Mexico.

Mexicos præsidenter
Peter Nielsen (fodboldspiller)

Peter Nielsen (født 3. juni 1968) er en tidligere dansk fodboldspiller.

Klubkarriere 
Peter Nielsen startede sin karriere i sin barndomsklub Fremad Amager, som han var med til gøre til oprykker fra 3. division. Han skiftede til Lyngby Boldklub. Mens han var i Lyngby, blev han udnævnt som Årets Fodboldspiller i Danmark i 1991, og blev i 1992 dansk mester med klubben. 

Efter det danske mesterskab skiftede han i sommeren 1992 til Borussia Mönchengladbach i Tyskland, hvor han spillede indtil 1996. Han opnåede 101 kampe (4 mål) i Bundesligaen for klubben. 

I sommeren 1997 skiftede Peter Nielsen til F.C. København, hvor han spillede indtil 1999. Han blev anfører i FCK, men skiftede i 1999 tilbage til Borussia Mönchengladbach, der siden var rykket i 2. Bundesliga. Peter Nielsen spillede fast på holdet, der i 2001 vendte tilbage til Bundesligaen. Peter Nielsen fortsatte for klubben i 2001/2002 sæsonen, og opnåede i alt 126 kampe i Bundesligaen førend har vendte tilbage til et nyt ophold i FC København i sommeren 2002. Peter Nielsen blev dansk mester igen, da FCK vandt det danske mesterskab i 2002/2003. Peter Nielsen spillede i efteråret 2003 for FCK, og spillede afskedskamp i december 2003, hvorefter han stoppede karrieren som fodboldspiller.

Landsholdskarriere 
Peter Nielsen debuterede for det danske U/21 landshold i 1988. Han opnåede i alt 8 kampe for U/21-landsholdet. 

Han fik sin debut på det danske fodboldlandshold i 1992 og blev samme år udtaget til det landshold, der deltog ved EM i 1992. Her blev han europamester sammen med holdet, men opnåede dog ikke spilletid ved slutrunden. Han opnåede i alt 6 landskampe indtil 1996, hvorefter han tog en pause. I 2001 fik han comeback med yderligere 4 landskampe.

Trænerkarriere 
Efter afslutningen af spillerkarrieren blev Peter Nielsen fodboldtræner, og fungerede i foråret 2004 som cheftræner for B.93. I 2005 tiltrædte han som træner for Kjøbenhavns Boldklubs talenthold og senere som assistenttræner for FCK. Peter Nielsen stoppede som assistenttræner i FCK i 2008.

Eksterne links 
 

Fodboldspillere fra Danmark
Årets Fodboldspiller i Danmark
Fodboldtrænere fra Danmark
Fodboldspillere fra FC København
Fodboldspillere fra Borussia Mönchengladbach
Fodboldlandsholdsspillere fra Danmark
Deltagere ved det europæiske mesterskab i fodbold 1992
Tusindtop

Slægten Tusindtop (Sorbaria) er udbredt i Central- og Østasien. Det er løvfældende buske med uligefinnede blade og mget store, endestillede blomsterstande. De enkelte blomster er regelmæssige og hvide. Her beskrives kun de arter, der er almindeligt dyrket i Danmark.

 Afghansk tusindtop (Sorbaria aitchisonii)
 Træagtig tusindtop (Sorbaria arborea)
 Storblomstret tusindtop (Sorbaria grandiflora)
 Sibirisk tusindtop (Sorbaria sorbifolia)
 Filtet tusindtop (Sorbaria tomentosa)

 Sorbaria angustifolia
 Sorbaria assurgens
 Sorbaria gilgitensis
 Sorbaria kirilowi
 Sorbaria olgae
 Sorbaria pallasii
 Sorbaria rhoifolia

Rosen-familien
Baluchistan (Pakistan)

Baluchistan er en pakistansk provins, der udgør den østlige del af regionen Baluchistan. Provinsen er den største og samtidig den tyndest befolkede i Pakistan. Hovedstaden i provinsen er Quetta.

Se også 

 Jordskælvet i Baluchistan 1945 (Pakistan)
 Jordskælvet i Baluchistan 2008 (Pakistan)
 Jordskælvet i Sistan og Baluchistan 2013
 Jordskælvet i Baluchistan 2013

Pakistans geografi
Provinser
Ullabella

Ullabella er en dansk film fra 1961.
Manuskript Ole Walbom og Henning Kehler. Baseret på Henning Kehlers skuespil Ullabella eller Han slog et Barn (udkommet som bog i 1941 og opført på Det kongelige Teater).
Instruktion Ole Walbom.
Blandt de medvirkende kan nævnes:

Gitte Hænning
Jens Østerholm
Sigrid Horne-Rasmussen
Karl Stegger
Else Marie Hansen
Johannes Meyer
Elith Pio
Peter Poulsen
Gunnar Lemvigh
Ole Larsen
Bendt Rothe
Bjarne Forchhammer
Poul Thomsen
Ingolf David
Henry Lohmann
Henry Jessen
Benny Hansen

Eksterne links 
 

Danske film fra 1961
Film baseret på skuespil
Battlefield

Battlefield-serien er en række computerspil, der fokuserer på store spilbare områder og køretøjsbaseret krigsføring kombineret med traditionelle elementer fra skydespil i førstepersonsperspektiv. Det første spil udkom i 2002. Battlefield-Serien er udviklet af svenske Digital Illusions (DICE), der er ejet af Electronic Arts (EA). Spillet lægger ikke kun vægt på områderne, men fokuserer også på det, at kunne opleve en såkaldt "battle field" f.eks. at kunne flyve et fly, køre en tank eller bare det at kunne indtage byer sammen med sine medspillere.

Serien omfatter følgende spil:
 Seriens forgænger: Codename Eagle – PC
 Battlefield 1942 – PC, Mac
The Road to Rome – Udvidelsespakke
 Secret Weapons of World War II – Udvidelsespakke
 Battlefield Vietnam – PC
 Battlefield 2 – PC
 Battlefield 2 Special Forces – Udvidelsespakke
 Battlefield 2: Euro Forces – Boosterpakke
 Battlefield 2: Armored Fury – Boosterpakke
 Battlefield 2: Modern Combat – PlayStation 2, Xbox, Xbox 360, PSP
 Battlefield 2142
 Battlefield 2142: Northern Strike – Boosterpakke
 Battlefield Bad Company – Xbox 360, Playstation 3
 Battlefield: Bad Company 2 – Xbox 360, PlayStation 3, PC
 Battlefield: Bad Company 2: Vietnam – Udvidelsespakke
 Battlefield Heroes
 Battlefield Play4Free
 Battlefield 3 – Xbox 360, PlayStation 3, PC
Battlefield 3: Back To Karkand – Udvidelsespakke
 Battlefield 3: Close Quarters − Udvidelsespakke
Battlefield 3: Armored Kill − Udvidelsespakke
 Battlefield 3: Aftermath − Udvidelsespakke
 Battlefield 3: End Game − Udvidelsespakke

 Battlefield 4 − Xbox 360, Xbox One, PlayStation 3, PlayStation 4, PC
Battlefield 4: Second Assault − Udvidelsespakke
 Battlefield 4: China Rising −  Udvidelsespakke
Battlefield 4: Naval Strike − Udvidelsespakke
 Battlefield 4: Dragons Teeth −  Udvidelsespakke
 Battlefield 4: Final Stand −  Udvidelsespakke
 Battlefield Hardline − Playstation 4, Xbox One, Playstation 3, Xbox 360, PC
Battlefield Hardline: Criminal Activity
Battlefield Hardline: Robbery
Battlefield Hardline: Blackout
Battlefield Hardline: Getaway
Battlefield Hardline: Betrayal
 Battlefield 1 - Playstation 4, Xbox One, PC
Battlefield 1: They Shall Not Pass
Battlefield 1: In the Name of the Tsar
Battlefield 1: Turning Tides
Battlefield 1: Apocalypse
Battlefield V - Playstation 4, Xbox One, PC

Eksterne henvisninger 
 Digital Illusions – Spiludvikleren
 Electronic Arts – Distributør
 Battlefield Wiki
30 f.Kr.



Begivenheder 
 Octavian bliver konsul for fjerde gang. Hans partner er Marcus Licinius Crassus
 1. august Octavian erobrer den egyptiske by Alexandria, dette markes som den officielle indlemmelse af Egypten i den Romerske republik
 August. Med Cleopatra VIIs og hendes søn Cæsarions død er Ptolemæis-dynastiet uddødet og enden på Egyptens selvstændighed. Året bliver regnet for Octavians første år under hans personlige styre i Egypten.

Født

Dødsfald 
 Marcus Antonius, romersk general og tidligere støtter til Cæsar, begik selvmord. (f. 83 f.Kr.) 
 12. august, Cleopatra VII, egyptisk dronning og tidligere elskerinde af Cæsar, begik selvmord. (f. 70 f.Kr.)
 August, den sidste egyptiske farao Cæsarion bliver henrettet, (f. 47 f.Kr.)

Sport 

 
30
Tre finder en kro

Tre finder en kro er en dansk film fra 1955, instrueret af Jon Iversen.

Medvirkende
Peter Malberg
Johannes Meyer
Preben Mahrt
Else Marie Hansen
Astrid Villaume
Kjeld Jacobsen
Beatrice Bonnesen
Emil Hass Christensen
Henry Nielsen
Torkil Lauritzen

Eksterne henvisninger 
 

Danske film fra 1955
Film instrueret af Jon Iversen
Hatten er sat

Hatten er sat er en dansk film fra 1947.
Manuskript Børge Müller.
Instruktion John Price ass. af Søren Melson.
Blandt de medvirkende kan nævnes:

Gunnar Lauring
Beatrice Bonnesen
Ove Sprogøe
Preben Lerdorff Rye
Signi Grenness
Per Gundmann
Peter Nielsen
Blanche Funch
Per Buckhøj
Tavs Neiiendam
Preben Mahrt
Mogens Wieth

Eksterne henvisninger 
 

Danske film fra 1947
Ladning

Ordet ladning har flere betydninger og specialiseringer:
Krudtladning
Ladning (gods) – (Se også losning og stuvning).
Ladning (aktion) – det at lade.
Elementarpartikelegenskaber i primært fysikkens kvantemekanik:
Elektrisk ladning
Elektrisk opladning – det at lade en akkumulator.
Farveladning (kvarker og gluoner)

Se også 
Lad
Elementarladning

Elementarladningen (symbol: ) er en naturkonstant, der betegner den numeriske værdi af ladningen af en proton eller en elektron. Da elementarladningen er konstant, benyttes den også som generel enhed for ladning – fx kan man sige, at en alfapartikel bærer ladningen . Alle frie partikler bærer en ladning, som er et helt multiplum af elementarladningen. Kun kvarker har ladninger, som er enten  eller .

Elementarladningen er defineret som

i SI-enheden C.

Denne definition blev indført d. 20. maj 2019, hvilket er beskrevet i artiklen om Coulomb.

Før da var den anbefalede værdi:

Historie 
I starten af det 20. århundrede arbejde flere af tidens store fysikere (bl.a. Max Planck, Ernest Rutherford og Hans Geiger) på at bestemme elementarladningen nøjagtigt, men det er den amerikanske fysiker Robert Millikan, som man i dag oftest forbinder med bestemmelse af størrelsen på elementarladningen. Fra ca. 1907 til 1913 udførte Millikan eksperimenter, hvor han lod ladede oliedråber falde i et elektrisk felt. Herved kunne Millikan bestemme værdien af  til , hvilket er ca. 0,6 % fra den nuværende definition.

Robert Millikan fik Nobelprisen i fysik i 1923

Kilde 

Kvantemekanik
Fysiske konstanter
Kuala Lumpur

Kuala Lumpur er Malaysias hovedstad, og den største by i landet. Byen omtales af landets indbyggere næsten altid som KL.

Transport 

Kuala Lumpurs lufthavn ligger omkring 50 km fra centrum.

Noter
Ibrahim Ferrer

Ibrahim Ferrer (20. februar 1927 i nærheden af Santiago de Cuba – 6. august 2005 i Havana) var en cubansk musiker, der især var kendt som sanger.

Han blev verdensberømt i 1997 for sin medvirken på albummet Buena Vista Social Club opkaldt efter spillestedet Buena Vista Social Club, og for sin medvirken i dokumentarfilmen Buena Vista Social Club fra 1999 om albummets tilblivelse, instrueret af Wim Wenders.

Eksterne henvisninger 

Musikere fra Cuba
Sangere fra Cuba
Niels Kjærbølling

Niels Kjærbølling (11. oktober 1806 i Dyndved, Egen Sogn på Als – 2. januar 1871 på Frederiksberg) var en dansk ornitologisk forfatter og grundlægger.

Liv og virke 
Han blev født på Als, hvor hans fader, Jørgen Nielsen Kjærbølling, var skolelærer. Moderen var Marie (født Lorentzen).

Efter at han 1827 havde taget skolelærereksamen med udmærkelse ved Skaarup Seminarium, blev han 1831 ansat som lærer i Marstal og i 1836 i Ærøskøbing. Med levende interesse for naturen benyttede han her al sin fritid til botaniske studier og til at gøre iagttagelser over fuglenes liv. 1843 udgav han en håndbog i frilands- og blomstergartneri, og året efter havde han posten som inspektør ved det af haveselskabet for Jylland, Fyn og Slesvig oprettede haveanlæg ved Snoghøj.

Et tidligt eksempel på Kjærbøllings ornitologiske interesse er et manuskript han udarbejdede i 1828 med titlen Forsøg til en Afbildning af Danske Sangfugle. Værket bestod af 19 håndskrevne sider med beskrivelser og 21 farvelagte tegninger. Det blev solgt på auktion i 2005.

1844-1847 redigerede han selskabets tidsskrift, Haveavis. Kjærbøllings virksomhed som havebrugsmand havde henledt konferensråd Jonas Collins opmærksomhed på ham, og ved hans hjælp lykkedes det Kjærbølling at opnå en betydelig kongelig understøttelse til udgivelsen af det store værk Ornithologia danica, Danmarks Fugle (1847-1852) med 60 kolorerede tavler i folio. I 1854 og 1856 udkom der supplementer med tavler til hovedværket, og det samlede atlas fremtrådte nu under titelen Icones ornithologiæ scandinavicæ og det indeholdt 104 tavler med over 600 figurer. Som videnskabeligt arbejde har værket kun ringe betydning, men det har i høj grad bidraget til at vække og udbrede interessen for denne del af vor fauna og har i en lang årrække tjent som populær vejleder ved studiet af vore danske fugle. Under titlen Skandinaviens Fugle er det 1875-1877 udgivet af zoologen Jonas Collin med en fuldstændig omarbejdet tekst.

I 1859 grundlagde Kjærbølling København Zoo i prinsesse Vilhelmines have ved Frederiksberg Slot. Ved hans død blev haven overtaget af hans søn, Frederik Hugo Kjærbølling (1844-1904), som i 1872 overdrog den til et aktieselskab.

I 1852 modtog Kjærbølling diplom som dr.phil. fra universitetet i Jena. I 1832 ægtede han Christine Ploug-Nissen (d. 21. juli 1878), datter af møller Ploug-Nissen.

Han er begravet på Frederiksberg Ældre Kirkegård. Der findes en posthum buste af Alexis Møller i Zoologisk Have (opstillet 1903). Træsnit 1871. Mindesmærke ved fødehjemmet 1935.

Noter

Kilder

Eksterne henvisninger 
 

 

Ornitologer fra Danmark
Lærere fra Danmark
Redaktører fra Danmark
København Zoos direktører
Danskere i 1800-tallet
Personer fra Sønderjylland (i Danmark)
Kirke Værløse

Kirke Værløse er en landsby i Nordsjælland med , beliggende i Furesø Kommune ca. 3 kilometer vest for Værløse. Byen tilhører Region Hovedstaden. Kirke Værløse er den ældste af de to Værløse-byer, idet kirken nævnes i 1341.

Det var oprindelig også den største by i området med 15 gårde (112 beboere) og 52 huse (216 beboere) ved folketællingen i 1787. Det er derfor at Værløse blev benævnt Lille Værløse, selvom dette tilnavn forsvandt i 1990'erne.

Midt i byen findes Kirke Værløse Kirke bygget omkring år 1200 i klassisk romansk stil. Til kirken hører en kirkegård, der dækker Værløse Sogn. Der er mange stråtækte ejendomme i den gamle del omkring kirken. Kirke Værløse Kro blev også tidligere brugt som biograf.

Byen har sin egen idrætsforening, KVIF, fortrinsvis med fodbold og en trim-afdeling med løb. Foreningen Aktivscenen driver et lokalt amatørteater. Værløse Golfklub har etableret sig med en golfbane mellem Kirke Værløse og Ryget Skovby.

Syd for byen lå Flyvestation Værløse med en adgangsvej fra nordsiden. På samme vej ligger et stort erhvervsområde.

Historie 
Kirke Værløse (optræder første gang 4. marts 1341 som Withærløsæ men er åbenbart ældre, senere som Vetherløsa maklæ i Roskildebispens Jordebog, det vil sige Værløsemagle eller Store Værløse). Formen Kierchewerløse optræder fra matriklen 1682 og senere.

I 1682 bestod Lille Værløse af 12 gårde og 21 huse uden jord. Det samlede dyrkede areal udgjorde 556,0 tønder land skyldsat til 121,19 tønder hartkorn. Dyrkningsformen var trevangsbrug.

Modsat Lille Værløse fik Kirke Værløse ikke jernbaneforbindelse, og landsbyen lå omgivet af sine jorder gennem det meste af 1900-tallet. Indbyggertallet var 352 i 1921, 287 i 1925, 283 i 1930, 310 i 1935, 372 i 1940, 340 i 1945, 360 i 1950, 414 i 1955 og 545 i 1960.

Litteratur 
 Karl-Erik Frandsen: Vang og tægt. Studier over dyrkningssystemer og agrarstrukturer i Danmarks landsbyer 1682-83 (Bygd 1983), 
 Henrik Pedersen: De danske Landbrug fremstillet paa Grundlag af Forarbejderne til Christian V.s Matrikel 1688. Udgivet efter hans Død paa Bekostning af Carlsbergfondet (København MCMXXVIII; Reprotryk for Landbohistorisk Selskab, København 1975), 
 Lis Weise: Efterstillet adjektiv i danske stednavne (Navnestudier udgivet af Institut for Navneforskning Nr. 8); Akademisk Forlag, København 1969

Eksterne henvisninger 
 Den kommunale hjemmeside med Værløse Krøniken

Kilder
Søslaget ved Actium

Søslaget ved Actium fandt sted den 2. september år 31 f.Kr. nær ved den romerske koloni Actium i Grækenland (nær det nuværende Preveza i den romerske borgerkrig mellem Marcus Antonius og Octavian.

Octavians flåde blev kommanderet af Marcus Vipsanius Agrippa, og Antonius flåde blev anført af hans kone, Cleopatra, dronningen af Egypten. Sejren tilfaldt Octavian, og datoen er markeret som begyndelsen på Romerriget og enden på den Romerske republik.

Actium
Vestgrækenland
Ice Climber

er et videospil udgivet af Nintendo i 1985.  Spillet handler om en eller to eskimobjergbestigere, der skal bestige diverse bjerge. Den ene bjergbestiger er en dreng ved navn Popo, der har en blå eskimodragt på. Den anden er en pige ved navn Nana, som har en lysserød eskimo dragt på. Spillet består af 32 vertikale niveauer. For at klatre op af bjerget, skal man hoppe op og ødelægge isblokke, og man skal undgå at blive angrebet af diverse væsner og nedfaldende istapper. Man kan slå væsenerne ned ved at slå dem ud med sin hammer. Til sidst kommer man til toppen af bjerget, hvor man kan få bonuspoint ved at samle grøntsager eller frugter og ved at gribe fat i en rød kondor. Spillet er udgivet til NES, Game Boy Advance og e-reader-kortlæseren til Game Boy Advance. I Game Boy Advance-udgaven er det muligt at gemme recorderne. De nyere konsoller, den bærbare Nintendo 3DS samt Wii U, tilbyder også Ice Climber, hvor rekorderne også kan gemmes.

Fjender og venner 
På vej op af bjergene vil man støde på fjender, der kan være til irritation eller hjælp.

Topi: Dette væsen er faktisk det eneste, der kan kaldes en ven, for væsenet bygger nye isblokke, der hvor de mangler. I den japanske udgave af Ice Climber var der sæler. De blev i den amerikanske udgave og i PAL udgaven byttet ud med topierne.

Pindehugger: Dette væsen er en lille fugl, der flyver rundt og irriterer. Man kan slå den ud ved at slå den med sin hammer eller ved at hoppe op i den.

Isbjørn: Denne bjørn dukker op hvis man bliver på en etage for længe. Den rykker det synlige felt et stykke op, så den nederste etage forsvinder.

Kondor: I toppen af niveauet flyver denne fugl rundt. Hvis man griber fat i den, får man bonuspoint.

Eksterne henvisninger 
 

Computerspil fra 1986
Nintendo-spil
NES-spil
Game Boy Advance-spil
Virtual Console-spil
Window manager

En window manager er et program i et operativsystem der har til formål at holde styr på de andre programmers vinduer. De fleste operativsystemer har en eller anden form for window manager, men der er stor forskel på hvilke funktioner de har og hvordan de opfører sig. Nogle window managere er minimalistiske og udelader alt som kan minde om dekorationer på vinduerne, et godt eksempel er Ratpoison, hvor det ikke findes noget overflødigt; mens andre også har som mål at det skal være pænt at se på skærmen. På nogle systemer som f.eks. Microsoft Windows, findes kun en window manager som ikke kan byttes ud, mens der på andre operativsystemer som f.eks. Unix (og lignende) findes flere hundrede med hver sine specialer som man kan vælge imellem.

Det er vigtigt at skelne mellem window managere og skrivebordsmiljøer.

En window manager, eller på dansk vinduesystem, er et stykke software som håndterer placeringen af vinduer i en grafisk brugergrænseflade, som de er kendt fra gængse styresystemer. Vinduesystemer er mest udbredt på Unix-baserede styresystemer som Linux og BSD, da man i styresystemerne Microsoft Windows og Mac OS har ét vinduesystem som følger med systemet og som sjældent erstattes.

Mange vinduesystemer understøtter ikonbjælker og/eller en form for skrivebordsmiljø hvor man kan trykke på ikoner. Det er typisk at et vinduesystem også har til opgave at åbne, lukke, flytte, minimere, maskimere og generelt holde styr på tilgængelige vinduer. Nogle vinduesystemer sætter desuden rammer og knapper på vinduerne og fordeler/grupperer vinduerne på forskellige måder.

Inden for Open Source skelner man mellem vinduesystemer (window managers) og skrivebordsmiljøer (desktop environment), selvom mange ansvarsopgaver overlapper de to slags software. Den praktiske forskel mellem de to er typisk at et skrivebordsmiljø påtager sig flere opgaver og inkluderer, blandt andre ting, et vinduesystem. Det betyder ikke at man ikke kan nøjes med software som er karakteriseret som vinduesystemer.

Liste over Open Source X Window Managers 

 Xmonad, en tiling window manager i Haskell som kan styres med tastaturet alene.
 Afterstep
 Blackbox
 Compiz (og Beryl, en fork af Compiz)
 Enlightenment
 evilwm (ultraminimalistisk, ingen vinduedekorationer)
 Fluxbox (letvægts WM)
 FVWM
 IceWM
 Kwin (tidligere KWM. Standard WM for KDE)
 Metacity (standard WM for GNOME siden version 2.2, ikke så konfigurerbar som Sawfish)
 Openbox
 Ratpoison, en minimalistisk tiling window manager, som kan styres med tastatuet alene.
 Sawfish (tidligere Sawmill, tidligere WM for GNOME, meget konfigurerbar)
 twm (simpel, følger med X.org serveren)
 Window Maker
 Xfwm (standard WM i Xfce)

Listen er ikke fuldendt.

Se også 
 Skrivebordsmiljø
 X Window System

Styresystemer
Midtown Madness

Midtown Madness er et computerspil fra Microsoft. Midtown Madness-spillene skildte sig ved deres udgivelse ud ved, at der var stort set nøjagtige gengivelser af hele byer. Spilleren kunne herefter køre frit rundt, eller deltage i diverse racerløb. I første udgivelse kunne man spille i Chicago og i anden udgivelse kunne man vælge mellem San Francisco eller London. En tredje udgivelse, der dog kun findes til Xbox, kan man spille i Washington D.C. og Paris. Ydermere findes der en række kendte biler i spillet, der bliver tilgængelige jo længere man kommer i hovedspillet.

Eksterne henvisninger 
 

Computerspil fra 1999
Windows-spil
DHL

DHL er et internationalt logistik- og transportfirma.

I Danmark lægger DHL navn til det store stafetløb DHL-stafetten, der med flere end 100.000 løbere er Europas største motionsløb.

Referencer

Eksterne henvisninger 

 DHL's danske hjemmeside

Nordrhein-Westfalen
Kongelige hofleverandører
Transportvirksomheder fra Tyskland
Deutsche Post
Etableret i 1969
Logistikvirksomheder
Godstransportvirksomheder